NaiveNeuron/SloPal huggingface dataset:
Viskupič, Jozef, poslanec NR SR (2012-07-03):
Ďakujem. Ja predsa len na záver by som si dovolil zhrnúť možno aj pár slovami ešte raz. Tak ako aj kolega spravodajca tohto bodu, aj ja som si dovolil viac-menej vyzvať predsedu parlamentu k tomu, aby sme sa pozreli na rokovací poriadok. Tie momenty, ktoré sú najvypuklejšie, nebudem teraz zhŕňať, či už o tom, že nie sú prípustné telekomunikačné zariadenia a ich používanie a podobne. Neviem, či zrovna sa to týka laptopov, ale ohľadom mobilov je to určite. Zaráža ma prístup pána predsedu Bugára, ktorý hovorí o tom, že tento systém nejakým spôsobom nie je krokom dobrým smerom, pretože neboli ste tu, uznávam, keď som hovoril, čo my sledujeme týmto návrhom. Nejde iba o túto kartu, ale ide o to, že my máme čipy v našich preukazoch a sám viete, že do garáže sa veľmi ťažko dostanete bez tohto použitia tohto, takže si ho v rokovačke zabudnúť nemôžete. Ten moment, a zopakujem to iba na záver, je odbyrokratizovanie systému, je to dôstojný spôsob zisťovania účasti poslancov v pléne. Zneužitý systém bol aj pri podpisovaní. Nemyslím si, že by sme to mali riešiť kamerami pri podpisoch, ale existuje technické riešenie, ktoré tu je nainštalované, stačí použiť údaje z týchto technických riešení. Dokáže to konca byť zverejňované aj na stránke jednoduchým zásahom, keďže tieto čísla, ktoré, alebo tie kódy, ktoré generujú, sú unikátne pre každého poslanca. A odkaz k tomu, či tento návrh podporu získa, alebo nie, je hlavne ten, že skutočne komisia, ktorá sa bude zaoberať rokovacím poriadkom, by mohla vzniknúť a mohli by sme sa popasovať s výzvami 21. storočia, aby sme tu flagrantne, ako hovoril, neporušovali rokovací poriadok v niektorých bodoch a nesporili sa na grémiách potom o výkladoch jednotlivých ustanovení rokovacieho poriadku, ktoré sa dajú odstrániť veľmi elegantne na základe dohody všetkých poslaneckých klubov. Ďakujem.
Hort, Milan, podpredseda NR SR (2011-09-14):
Dávam teraz priestor prihlásiť sa do rozpravy ústne. Neevidujem žiadnu ruku, ani žiadnu prihlášku, a preto uzatváram možnosť. Vyhlasujem rozpravu za skončenú. Pýtam sa pána podpredsedu vlády, či sa chce k rozprave vyjadriť. Áno. Nech sa páči.
B. Bugár, podpredseda NR SR: (2002-04-03):
A. Ivanko, poslanec: Ďakujem za slovo. Vážený pán predsedajúci, vážené kolegyne, vážení kolegovia. Dovoľte mi, aby som vás oboznámil so spoločnou správou výborov Národnej rady o prerokovaní vládneho návrhu zákona o rozhodcovskom konaní, tlač 1294, vo výboroch Národnej rady Slovenskej republiky v druhom čítaní. Ústavnoprávny výbor Národnej rady ako gestorský výbor k vládnemu návrhu zákona o rozhodcovskom konaní podáva Národnej rade v súlade s § 79 ods. 1 zákona Národnej rady o rokovacom poriadku v znení neskorších predpisov spoločnú správu výborov Národnej rady. Národná rada Slovenskej republiky svojim uznesením č. 1870 z 5. februára 2002 pridelila vládny návrh zákona o rozhodcovskom konaní na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie a Výboru Národnej rady pre pôdohospodárstvo. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady o rokovacom poriadku. Vládny návrh zákona o rozhodcovskom konaní, tlač 1870, odporúčali Národnej rade schváliť všetky tri výbory, ktorým bol vládny návrh zákona pridelený, a to ústavnoprávny výbor svojím uznesením č. 855 z 5. marca 2002, Výbor Národnej rady pre hospodárstvo, privatizáciu a podnikanie svojím uznesením č. 727 z 5. marca 2002 a výbor pre pôdohospodárstvo svojím uznesením č. 371 zo 6. marca 2002. Z uznesení výborov Národnej rady vyplynuli pozmeňujúce a doplňujúce návrhy. Je ich celkom 21 a sú obsiahnuté v spoločnej správe, preto ich nebudem čítať. Dovolím si však oznámiť, že o pozmeňujúcich a doplňujúcich návrhoch odporúčam hlasovať nasledovne: Za, spoločne k bodom 1 až 19 a o bode 21 s návrhom gestorského výboru tieto návrhy schváliť a osobitne bod 20 s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona o rozhodcovskom konaní vyjadrených v ich uzneseniach uvedených pod bodom III tejto správy a o stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady č. 350 z roku 1996 o rokovacom poriadku Národnej rady, vládny návrh zákona o rozhodcovskom konaní, tlač 1294, z iných schválených pozmeňujúcich a doplňujúcich návrhov v tejto správe a prednesených v rozprave schváliť. Spoločná správa výborov Národnej rady o prerokovaní vládneho návrhu zákona o rozhodcovskom konaní bola schválená uznesením ústavnoprávneho výboru pod č. 881 z 12. marca 2002. Pán predsedajúci, skončil som. Otvorte rozpravu k tomuto bodu rokovania.
Grendel, Gábor, podpredseda NR SR (2022-11-08):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Nasledovala by v zmysle schváleného programu tlač 1026, aj tento bod však nateraz stráca poradie. Podľa mojich informácií na hlasovaní o 11. hodine by sme mali rozhodnúť o tom, že tento bod pôjde na ďalšiu schôdzu. Teraz by sme mali pristúpiť k druhému čítaniu o návrhu poslancov Petra Kremského a Milana Vetráka na vydanie zákona, ktorým sa dopĺňa zákon č. 251/2012 o energetike a o zmene a doplnení niektorých zákonov v znení neskorších predpisov. Návrh zákona je pod tlačou 1131 a spoločná správa výborov má tlač 1131a. Prerušujem schôdzu na tri minúty, aby sme upresnili ďalšie body, ktoré budú nasledovať. (Krátka prestávka.)
Sulík, Richard, predseda NR SR (2011-09-07):
Pán poslanec Matej.
Šeliga, Juraj, podpredseda NR SR (2020-07-24):
Pán poslanec Jarjabek, nech sa páči.
Jurinová, Erika, podpredsedníčka NR SR (2015-03-17):
Pán poslanec Hrušovský, chcete reagovať? Pán poslanec nemá kartu, tak toto berieme ako faktickú poznámku.
Grendel, Gábor, podpredseda NR SR (2021-06-25):
Pán poslanec, prosím vás, netelefonujte v rokovacej sále. Ďakujem. Teraz dávam možnosť prihlásiť sa do rozpravy ústne, nech sa páči. Pán poslanec Beluský ako jediný. Končím možnosť ústne sa prihlásiť do rozpravy. Nech sa páči, pán poslanec, máte slovo.
Laurenčík, Milan, podpredseda NR SR (2022-04-29):
Pán poslanec, už ste mal raz vrátený čas, takže prihlásite sa...
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 54 poslancov, proti 74 poslancov, zdržali sa 3 poslanci. Konštatujem, že tento návrh sme neschválili.
A. Belousovová, podpredsedníčka NR SR: (2009-04-29):
Pán poslanec Safkovský, máte slovo.
Grendel, Gábor, podpredseda NR SR (2020-07-23):
Pán poslanec Svrček, s reakciou na faktické.
Hort, Milan, podpredseda NR SR (2010-10-13):
Ďakujem. S faktickými poznámkami na vystúpenie pána poslanca sa prihlásili pán poslanec Dušan Švantner, pán poslanec Miroslav Beblavý. Uzatváram možnosť reagovať s faktickou poznámkou na vystúpenie predrečníka. Slovo má pán poslanec Dušan Švantner.
Figeľ, Ján, podpredseda NR SR (2014-11-27):
Pán minister, nech sa páči.
Danko, Andrej, podpredseda NR SR (2024-05-22):
Ďakujem. Pokračujeme v rozprave. Prihlásený je pán poslanec Pročko. Pripraví sa poslanec Dubéci.
M. Hort, podpredseda NR SR: (2007-10-29):
S faktickou poznámkou na vystúpenie pána poslanca Mikloša sa hlási pani poslankyňa Oľga Nachtmannová. Končím možnosť prihlásenia sa s faktickými poznámkami. Pani Nachtmannová, nech sa páči.
Hrnčiar, Andrej, podpredseda NR SR (2018-05-10):
Prosím. Vyhlasujem minútovú prestávku. Budeme pokračovať. (Krátka prestávka.) (Po prestávke.)
Kaník, Ľudovít, poslanec NR SR (2015-07-02):
Elektronické trhovisko je takým dobrým a ďalším príkladom, nie prvým, ale ďalším príkladom, ako SMER je absolútne dokonalý v tom, kedy aj dobrú myšlienku dokážu zobchodovať. Z dobrej myšlienky, ktorá je určite pozitívna, spraví politický biznis. Nastaví si zákony tak, aby si z toho vyprofitoval buď ten, ktorý predkladá, alebo jeho blízki ľudia, firmy, sponzori, to je jedno, z každej jednej veci biznis, nech je sebeušľachtilejšia. A toto umenie dotiahol SMER naozaj do absolútnej dokonalosti.
Paška, Pavol, predseda NR SR (2012-09-14):
Ďakujem pekne, pani poslankyňa. Otváram rozpravu. Nemám písomnú prihlášku, nie je záujem o rozpravu, vyhlasujem ju za skončenú a prerušujem rokovanie o tomto bode programu. Pán minister, ešte jeden vládny návrh zákona, ktorý vás poprosím, aby ste uviedli v druhom čítaní, zmenu zákona č. 250 o ochrane spotrebiteľa, je to tlač 130. (Rokovanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 130.)
Laurenčík, Milan, podpredseda NR SR (2020-04-23):
Ďalším písomne prihláseným do rozpravy je pán poslanec Peter Kmec. Pripraví sa pán poslanec Miloš Svrček.
Susko, Boris, poslanec NR SR (2014-09-11):
Ďakujem pekne za slovo, pani predsedajúca. No, ja nemôžem súhlasiť, pani poslankyňa Žitňanská, s vaším konštatovaním, že Justičná akadémia v zásade učí sudcov a prokurátorov len čítať zákony a judikatúru. Ono sa to dá veľmi ľahko dokladovať samotnou internetovou webovskou stránkou samotnej Justičnej akadémie. Keď si pozriete či už študijný plán Justičnej akadémie, alebo obsahovú náplň vzdelávania na roky 2014/2015, tak zistíte, že obsahová náplň vzdelávania Justičnej akadémie sa práve zameriava na interaktívnu formu vzdelávania, na workshopy, kde sa sústreďuje na praktické zručnosti budúceho sudcu a prokurátora, zásady aplikácie práva, nácvik zručnosti v pojednávacej miestnosti, nácviky konkrétnych tém s videotréningom a tak ďalej, čiže práve na tú procesnú stránku aplikácie práva, nie na to, ako čítať zákony. Takže s týmto by som absolútne nesúhlasil. Ďakujem.
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme o bodoch 4 a 5. (Hlasovanie.) Prítomných 138 poslancov, za 47, proti 33, zdržalo sa 57, nehlasoval 1. Body 4 a 5 neboli schválené.
Bugár, Béla, podpredseda NR SR (2017-03-22):
Ako posledná v rozprave vystúpi pani poslankyňa Jurinová.
Blanár, Juraj, podpredseda NR SR (2021-11-04):
Na vaše vystúpenie štyri faktické poznámky. Pán poslanec Suja, nech sa páči ako prvý.
Nicholsonová, Lucia, poslankyňa NR SR (2015-05-12):
Pán predseda, teraz dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci a výboru pre ľudské práva a národnostné menšiny. Ďalej, že za gestorský výbor určuje výbor pre ľudské práva a národnostné menšiny a určené výbory prerokujú predmetný návrh do 30 dní a gestorský výbor do 32 dní.
Blanár, Juraj, podpredseda NR SR (2021-05-10):
Ďalší – pán poslanec Miroslav Suja.
P. Hrušovský, predseda NR SR: (2003-09-16):
vládny návrh zákona, ktorým sa mení a dopĺňa zákon Slovenskej národnej rady č. 100/1997 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov. Prosím teraz, aby z poverenia vlády Slovenskej republiky návrh zákona uviedol a odôvodnil pán minister pôdohospodárstva Simon. Pán minister, máte slovo.
Kazda, Radovan, poslanec NR SR (2020-03-25):
Dobre, dobre, priznávam bez mučenia, chytila ma tam dosť veľká tréma. Takže dobre, ospravedlňujem sa. Teraz vám poviem, o čom som chcel hovoriť. Chcel som hovoriť práve o tom, to, čo som tam povedal, to, čo som tam aj uviedol. Nehovoríme o opatrení, ktoré by bolo nejaké, že my sme prišli ako Slovensko s tým, že ideme teraz špicľovať ľudí. Však to majú normálne demokratické krajiny schválené v nejakých formách. Samozrejme, každý v nejakej inej forme. Slušné demokratické krajiny, ako sú Nemecko, Taliansko, Rakúsko uvažuje o tom, dokonca Spojené štáty americké, takisto UK. Takže čas ešte mám. Takže to bolo, ten jeden predmet poznámky. Ten druhý predmet poznámky bol, že sme chceli vlastne, samozrejme, my v hospodárskom výbore to musíme hodnotiť z pozície dopadu na podnikateľský sektor. Nebol čas v pripomienkovom konaní, keďže ide o zrýchlené, nejakým spôsobom veľmi narýchlo vypočítavať, aký to bude mať dopad. Ale z toho, čo povedala pani ministerka, to vyzerá, že ten dopad nebude nejaký zásadný na zvýšenie výdavkov podnikateľského sektora. Čiže to boli tie dva body, do ktorých som sa potom zaplietol s tým, že som vystupoval prvý raz pred takým veľkým publikom. Tak sa vám ospravedlňujem. To je celé, čo som chcel povedať. Ďakujem. (Potlesk.)
Hrnčiar, Andrej, podpredseda NR SR (2017-10-18):
Chcete zaujať stanovisko v rozprave, pán minister, či...? Takže v rozprave. Nech sa páči. (Reakcia ministra.) Takže vyhlasujem všeobecnú rozpravu za skončenú. Chce zaujať stanovisko pán navrhovateľ? Nech sa páči.
Blaha, Ľuboš, podpredseda NR SR (2024-02-13):
Poprosím o pokoj v rokovacej sále, prepáčte, pani poslankyňa. Páni poslanci, pani poslankyne, vydržte, prosím, ešte jednu minútu, nech môže pani poslankyňa dohovoriť. Ďakujem pekne. Nech sa páči, pani poslankyňa.
Vážny, Ľubomír, poslanec NR SR (2018-02-08):
Ďakujem. Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hort, Milan, podpredseda NR SR (2011-07-11):
Poprosím pána poslanca Ondruša a príp. pána Matoviča, ak sa chce s ním rozprávať, tak nech to urobia mimo rokovacej sály. Pokračuje rokovanie Národnej rady, slovo má pán poslanec Burian. Nech sa páči.
S. Janiš, poslanec: (2009-06-30):
Keď si pozriete jeho výročné správy, tak zistíte, že v roku 2008 rozdelil 796 miliónov korún na 72 projektov pre privátne firmy. Išlo 617 miliónov. Obciam dal 111 miliónov a na likvidáciu vozidiel 68 miliónov. Zo správy sa nedozviete, ktoré firmy sa neustále točia v Recyklačnom fonde, ktoré to dostávajú. Zo správy sa nedozviete, ktoré obce dostali, ktoré požiadali a ktoré dostali. Toto sa zo správy nedozviete. Zo správy sa dozviete, že príspevky do Recyklačného fondu klesli medziročne o 36 miliónov korún oproti roku 2007 a 2008, a dozviete sa to, že správne náklady fondu sú priamo závislé od príspevkov do fondu, a dozvieme sa aj to, že v roku 2008 napriek tomu, že príspevky do fondu boli nižšie, správne náklady fondu stúpli v osobných nákladoch o 5 miliónov korún. Kladiem si otázku, že v čom sa zmení dnešná situácia na poli zberu likvidácie napríklad elektroodpadu, ak prejde tento pozmeňujúci návrh? Zruší sa systém súčasnej likvidácie elektroodpadu? Nezruší. Jediné, čo je, že občania si priplatia do Recyklačného fondu a Recyklačný fond bude naďalej svojím spôsobom na základe svojich pravidiel bez kontroly Národnej rady, bez kontroly vlády, bez kontroly NKÚ rozdeľovať ťažké stovky miliónov korún dookola pravdepodobne nejakým firmám, ktoré keď zverejnia za roky dozadu, tak možno budeme všetci prekvapení, ako sa tie peniažky točia. Keď ho nezrušíme a nedostane sa pod našu kontrolu ani cent... (Prerušenie vystúpenia časomerom.)
P. Minárik, poslanec: (2007-03-21):
Pán poslanec Rafaj, vy, samozrejme, ako zákonodarca máte právo, aby ste riešili problémy, ale konzistentne. Ja som v tom mojom vystúpení nepomenoval toho, kto to robil nekonzistentne. Keby ste boli mlčali, nemusel by som to povedať, že ste to boli vy. Pani poslankyňa Tóthová, už tu nie je. (Hlas z pléna.) Je tu, výborne. Pani poslankyňa, vy ste profesorka práva, vy ste nepovedali jediný argument, ktorý by vecne odôvodňoval také riešenia, aké navrhujete. Ja som povedal, že vecne by som ich vedel povedať dosť. Ale nevidím dôvod, aby som to robil za vás. A povedal som, aj prečo to nemôžem podporiť. Nemôžem to podporiť, lebo je to čisto účelové a zákony sa neprijímajú kvôli jednému alebo dvom neschopným ľuďom.
Laššáková, Jana, podpredsedníčka NR SR (2012-09-27):
Chce k rozprave zaujať stanovisko spravodajca? Nie. Prerušujem rokovanie o tomto bode programu a budeme pokračovať prvým čítaním o návrhu poslancov Bélu Bugára, Józsefa Nagya na vydanie ústavného zákona o nezdaňovaní dôchodkov. Návrh ústavného zákona je uverejnený ako tlač 196. Návrh na jeho pridelenie na prerokovanie výborom je v rozhodnutí 174. Teraz dávam slovo pánovi poslancovi Nagyovi, aby návrh ústavného zákona uviedol. Nech sa páči, pán poslanec. A poprosím spravodajkyňu Vaľovú, videla som ju, že je tu prítomná, aby prišla do sály. Ďakujem. (Rokovanie o návrhu poslancov Národnej rady Slovenskej republiky Bélu BUGÁRA a Józsefa NAGYA na vydanie ústavného zákona o nezdaňovaní dôchodkov , tlač 196.)
Laššáková, Jana, podpredsedníčka NR SR (2015-01-27):
Pán poslanec Mikloško.
Danko, Andrej, predseda NR SR (2018-02-06):
Dávam slovo spoločnému spravodajcovi z výboru pre hospodárske záležitosti, poslancovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Paška, Pavol, predseda NR SR (2014-05-27):
Budeme hlasovať o návrhu pani poslankyne Žitňanskej. (Hlasovanie.) 118 prítomných, 33 za, 76 proti, 5 sa zdržali, 4 nehlasovali. Návrh sme neschválili. Technici, ukážte mi, či tam má ešte niekto... Nie. Vyhlasujem prestávku do 11.35 hod. (Prestávka.) (Po prestávke.)
Laššáková, Jana, podpredsedníčka NR SR (2013-03-26):
Na vystúpenie pána poslanca s faktickou poznámkou sa hlási pani poslankyňa Kučerová. Končím možnosť prihlásiť sa s faktickými poznámkami. Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Suchánek s reakciou na faktickú.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 78 poslancov, za návrh boli 2, proti 3, zdržalo sa 73 poslancov. Konštatujem, že tento návrh schválený nebol. A predchádzajúce hlasovanie vyhlasujem za zmätočné. Nech sa páči, ďalej uvádzajte.
Borec, Tomáš, minister spravodlivosti SR (2013-03-21):
Ďakujem pekne.
Viskupič, Jozef, poslanec NR SR (2013-02-07):
Ďakujem za faktické poznámky. Dovolil by som si zareagovať len na pána poslanca Šucu. My sme sa výrazne nepochopili. Ja som hovoril, že nerobme hlavnú tému z toho, či niekto v byte bol alebo nebol, pretože tým, že sa na túto otázku neodpovedá, tak sa práve toto tou témou stáva. A tým pádom to ide mimo toho hlavného záujmu, o čom spis Gorila hovorí, a to je o rozkrádaní a nakladaní s verejnými financiami politickými špičkami tejto krajiny. Hovoril som, že takisto je treba stanoviť a urobiť poriadok. A stanoviť termín, ktorý nemôžem stanoviť ja, pretože jednak to vyšetrenie nevediem, a jednak mám veľmi malé kompetencie na to, okrem otázok, ktoré môžem klásť, aby sme sa k niečomu vo vyšetrovaní dopracovali. Na základe toho ale, ako funguje správa tejto krajiny, si dovolím požiadať ministra vnútra, či on nemôže stanoviť ten termín, aby slovenská spoločnosť vedela, že dovtedy bude, čo sa dá, rozkryté, a táto kauza skončí. A budú presne a jasne pomenovaní ľudia, ktorí zodpovední boli. To je celé, čo som chcel povedať. Viesť túto kauzu iba v duchu zodpovednosti, či sa vrcholný politik SMER-u nachádzal v byte a nenachádzal v byte, je pre mňa takisto odvádzanie pozornosti. Treba na tú otázku odpovedať a potom sa následne pýtať, ak sa tam teda nachádzal, čo tam robil. Nikto vám to, čo ste vraveli vy, nehovoril. Je to proste iba o tom, že na túto otázku je treba dať odpoveď. Ďakujem.
Blanár, Juraj, podpredseda NR SR (2021-06-24):
Ďakujem, môžete zaujať miesto pre navrhovateľa, pán poslanec Kazda. Teraz udeľujem slovo pánovi Rastislavovi Jílekovi ako spravodajcovi, ktorého určil navrhnutý gestorský výbor pre hospodárske záležitosti, aby nám predniesol správu. Nech sa páči, pán spravodajca, máte slovo.
L. Gyurovszky, poslanec: (2002-03-21):
Na záver mi dovoľte oznámiť, že poslanci za SMK nepodporia návrh 34 poslancov HZDS-Ľudovej strany na vyslovenie nedôvery vláde Slovenskej republiky. Ďakujem za pozornosť. (Potlesk.)
V. Veteška, podpredseda NR SR: (2004-09-08):
J. Heriban, poslanec: Ďakujem za slovo. Ja by som len chcel podporiť návrh pána poslanca Jarjabka, pretože sa týka v zásade štyroch bodov a nie sú tam žiadne kompetencie, ktoré by európski poslanci dostali navyše, tak ako bolo povedané, je to len o komunikácii. Určite by bolo dobré, keby európski poslanci mohli bez problémov komunikovať s Národnou radou a ten úžitok by mala nielen Národná rada, ale určite aj oni, takže som presvedčený, že keď budú môcť európski poslanci využívať služby napríklad Parlamentného inštitútu, tak nikomu z nás sa nič zlé nestane a to, že budú navštevovať výbor alebo budú môcť navštevovať výbor pre európske záležitosti, to máme aj v návrhu rokovacieho poriadku, to znamená, nevidím dôvod, prečo by sme nemali podporiť tento návrh a ja teda za seba sa prihováram, aby sme ho podporili. Ďakujem.
Ďuriš Nicholsonová, Lucia, podpredsedníčka NR SR (2018-05-18):
Teraz dávam slovo spravodajkyni, ktorú určil navrhnutý gestorský výbor pre ľudské práva, národnostné menšiny, pani poslankyni Blahovej, nech sa páči.
Bugár, Béla, podpredseda NR SR (2018-05-17):
Nech sa páči, pán poslanec Matovič, môžte reagovať.
Pellegrini, Peter, predseda NR SR (2015-09-17):
Ďakujem pekne. Na vaše vystúpenie neevidujem žiadnu faktickú poznámku. Ďalší v rozprave vystúpi pán poslanec Muránsky.
Zmajkovičová, Renáta, podpredsedníčka NR SR (2012-09-13):
Vážené panie poslankyne, vážení páni poslanci, otváram tretí rokovací deň 7. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Otto Brixi, Juraj Droba a Radoslav Procházka. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 186, návrh na jeho pridelenie na prerokovanie výborom je v rozhodnutí č. 171. Teraz poprosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol. Nech sa páči, pán minister, máte slovo.
Paška, Pavol, predseda NR SR (2014-01-30):
Vážené pani poslankyne, vážení páni poslanci, budeme pokračovať v rokovaní 30. schôdze hlasovaním o návrhu na prijatie uznesenia Národnej rady. Poprosím pani poslankyňu Nicholsonovú, aby ako spravodajca uvádzala hlasovanie.
Heger, Eduard, poslanec NR SR (2018-09-20):
Ďakujem veľmi pekne. Som rád, že si vyzdvihol práve podstatu celého tohto problému alebo vôbec, o čom by tento problém mal byť, že to nie je naozaj priestor na politikárčenie. Môžem aj potvrdiť len tieto tvoje slová aj o tých podnetoch, pretože aj my sme dostali podnet na výbor, ktorý sme neboli spôsobilí riešiť. A ďakujem aj za túto výzvu. Ja ju určite teda budem tlmočiť kolegom primárne z koalície na výbore, ktorí, verím, že sedia aj tu v pléne a vypočuli ju, pretože naozaj si myslím, že je veľmi dôležité, aby táto komisia bola zriadená bez akéhokoľvek kádrovania a aby každý mohol nominovať svojho zástupcu tak, ako sme sa o to snažili aj na našom výbore. Ďakujem.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 142 poslancov, za 89, proti 42, zdržalo sa 11. Uvedený návrh sme schválili.
V. Veteška, podpredseda NR SR: (2005-03-18):
D. Štrofová, poslankyňa: Pokúsim sa, pán predsedajúci, ale neviem, či neprídem o hlasivky. K regiónu Ruska. Musím povedať, že bola som v minulom roku tiež na jednej oficiálnej návšteve v rámci Parlamentného zhromaždenia v Rusku a získala som pocit, že napriek tomu, že tam máme veľmi schopných diplomatov, ich nie je dostatok na to, aby teritoriálne pokryli potreby tohto veľkého teritória Ruska, ale zároveň aj pridružených štátov, štátov Južného Kaukazu a strednej Ázie. Myslím tým teda aj na Tadžikistan, Kirgizsko a ďalšie, ktoré skrývajú ešte veľký potenciál v zahraničných vzťahoch a v tom, aby sme s nimi rozvíjali väčšiu hospodársku dimenziu našich vzťahov. Aj keď je táto oblasť, dá sa povedať, zatiaľ ešte taká neobjavená a pre mnohých aj sa zdá byť rizikovou, je nevyhnutné, aby sme jej venovali o to väčšiu pozornosť tým, že tento región nám bol blízky. (Ruch v sále.)
P. Hrušovský, predseda NR SR: (2003-03-06):
(Hlasovanie.) Prítomných je 107 poslancov, za 107 poslancov. Návrh sme schválili. J. Drgonec, poslanec: Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: 1. Ústavnoprávnemu výboru Národnej rady Slovenskej republiky, 2. Výboru Národnej rady Slovenskej republiky pre verejnú správu, 3. Výboru Národnej rady Slovenskej republiky pre ľudské práva, národnosti a postavenie žien, 4. Výboru Národnej rady Slovenskej republiky pre európsku integráciu. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v termíne do 9. apríla 2003 a gestorský výbor do 11. apríla 2003.
Susko, Boris, poslanec NR SR (2022-03-16):
Ďakujem pekne za slovo. Vážený pán predsedajúci, vážený pán predseda, je mi to už trápne, že opakovane musím upozorňovať na porušovanie zákona o rokovacom poriadku, ale chcel by som sa spýtať. Schválili sme si včera na začiatku schôdze program schôdze, kde sme hovorili, že alebo schválili, že budeme rokovať do dvanástej a od štrnástej a schválili sme si body programu v nejakom poradí. A chcem sa spýtať, teda na základe čoho sme dnes rokovali a začínali rokovať body po dvanástej, cez obednú prestávku, body pani ministerky Kolíkovej a na základe čoho bolo zmenené poradie týchto bodov. Keďže § 24 zákona o rokovacom poriadku hovorí, že Národná rada môže na návrh poslanca aj počas schôdze Národnej rady hlasovaním bez rozpravy presunúť body programy schôdze alebo zlúčiť rozpravu o dvoch alebo viacerých bodov jej programu. Žiadne hlasovanie ani všeobecný súhlas nebol a body 34, 35 a 36 išli v úplne opačnom poradí. Tým sa zmenila celá rozprava, celé prerokovávanie týchto bodov a navyše sa rokovalo po dvanástej... (Prerušenie vystúpenia časomerom.)
Sulík, Richard, predseda NR SR (2011-06-29):
Pán poslanec Jurčík.
Hrnčiar, Andrej, podpredseda NR SR (2017-03-21):
Reakcia na faktickú poznámku, pán poslanec Dostál.
V. Petríková, ministerka spravodlivosti a podpredsedníčka vlády SR: (2009-10-28):
Cieľom predkladaného návrhu zákona je rekodifikácia právnej úpravy ochranných známok obsahujúca zmeny v konaniach vo veciach ochranných známok, ktoré vyplynuli z praxe Úradu priemyselného vlastníctva Slovenskej republiky a je v súlade s Dohovorom o práve ochrannej známky v jeho revidovanom znení Singapurského dohovoru. Navrhovaná právna úprava zároveň dôsledne transponuje smernicu Európskeho parlamentu a Rady 2008/95/ES o aproximácii právnych predpisov členských štátov v oblasti ochranných známok, ktorá je pre túto oblasť základnou právnou normou pre členské štáty Európskej únie a smernicu Európskeho parlamentu a Rady 2004/48/ES o vymožiteľnosti práv duševného vlastníctva. Nadobudnutím účinnosti návrhu zákona o ochranných známkach bude zrušený súčasný zákon o ochranných známkach a zároveň bude zrušená aj vykonávacia vyhláška k nemu. Návrh zákona preto splnomocňuje Úrad priemyselného vlastníctva Slovenskej republiky na vydanie vykonávacej vyhlášky, pričom nadobudnutie účinnosti tejto vyhlášky sa predpokladá súčasne s nadobudnutím účinnosti zákona. Navrhovaná úprava nebude mať dopad na štátny rozpočet, rozpočty obcí ani rozpočty vyšších územných celkov. Nebude mať ekonomický, environmentálny vplyv, vplyv na zamestnanosť ani na podnikateľské prostredie. Návrh zákona je v súlade s Ústavou Slovenskej republiky, s ústavnými zákonmi a zákonmi, s medzinárodnými zmluvami a ostatnými medzinárodnými dokumentmi, ktorými je Slovenská republika viazaná, s právom Európskej únie a s právom Európskych spoločenstiev. Národná rada Slovenskej republiky uznesením z 9. septembra 2009 č. 1598 pridelila vládny návrh zákona o ochranných známkach na prerokovanie vo výboroch. Návrh zákona bol prerokovaný v Ústavnoprávnom výbore Národnej rady Slovenskej republiky, Výbore Národnej rady Slovenskej republiky pre financie, rozpočet a menu a vo Výbore Národnej rady Slovenskej republiky pre hospodársku politiku ako gestorskom výbore. Gestorský výbor odporúča Národnej rade Slovenskej republiky vládny návrh zákona o ochranných známkach schváliť v znení schválených pozmeňujúcich a doplňujúcich návrhov uvedených v spoločnej správe výborov Národnej rady Slovenskej republiky o výsledku prerokovania vládneho návrhu zákona v druhom čítaní, ktorá bola schválená uznesením zo 14. októbra 2009 č. 595. Ďakujem vám za pozornosť.
P. Paška, predseda NR SR: (2006-12-06):
(Hlasovanie.) 142 prítomných, 81 za, 11 proti, 50 sa zdržalo. Konštatujem, že sme schválili návrh novely zákona č. 195/1998 Z. z. o sociálnej pomoci. Hlasujeme teraz o návrhu poslancov Národnej rady Slovenskej republiky Edity Angyalovej a Róberta Madeja na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Je to tlač 99. Povereným spravodajcom je pán poslanec Zoltán Horváth. Poprosím ho, aby uvádzal hlasovanie.
Laššáková, Jana, podpredsedníčka NR SR (2012-09-20):
Ďakujem, pán minister. Pán poslanec, chcete položiť doplňujúcu otázku? Áno. Prosím vás, prihlásený ste. Zapnite pána poslanca.
Hrnčiar, Andrej, podpredseda NR SR (2016-09-21):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Nie je tomu tak. (Reakcia navrhovateľa.) Nech sa páči, o slovo požiadal predkladateľ.
Laššáková, Jana, podpredsedníčka NR SR (2014-12-09):
S reakciou, aha, nie, pán poslanec Hlina, máte faktickú, nech sa páči.
Žiak, Miroslav, poslanec NR SR (2021-10-01):
Ďakujem veľmi pekne. Pán poslanec Blaha, vy aj keď tu síce nie ste, ale ja si myslím, že moje vystúpenie sa vám dostane. Ja budem také vaše svedomie, budem taký Dzeržinskij, Čeka, keď posielali ľudí do v Rusku gulagov, takže mňa sa nezbavíte a nedokážete ma zabanovať ako 80- až 90-tisíc ľudí na vašej stránke. To je len tak na začiatok. A, pán Blaha, vaša posadnutosť Monikou Tódovou je nemiestna a chorá. Pravdepodobne si kompenzujete svoju nedôležitosť takýmito hlúpymi útokmi. Obvinenie pani Tódovej bolo zrušené na základe rozhodnutia prokurátora. O prepustení vyšetrovateľov a šéfa inšpekcie rozhodol súd. O akej mafii tu rozprávate, keď v prípade prepustenia alebo zrušenia obvinenia Haščáka, v prípade dania do väzby vyšetrovateľov ste sudcom a prokurátorom tlieskali. Tak tlieskajte aj teraz, rozhodol súd a rozhodnutia súdov sa rešpektujú a nekomentujú, pán Blaha. Tak ako ste to vy povedal, sú to vaše slová. A v prípade nejakej mafiánskej hydry sa opýtajte svojich 26 kumpánov, ktorí sa k skutkom priznávajú, kto tú hydru riadil, respektíve riadi. Spomínate tu nejakého oligarchu, pritom sám ste platení Ališerom Usmanovom, blízkemu oligarchovi Vladimira Putina, a vy nemáte kožu na ksichte, keď dokážete obviňovať iných ľudí z toho, že ich platí nejaký oligarcha. Včera ste sa zavzdušňoval, že som spomenul vášho mŕtveho otca, ale keď sestra Jána Kuciaka napísala na váš Facebook, aby ste si nebral do vašej špinavej papule jeho meno, tak ste ju jednoducho zabanoval. Takýto ste vy hrdina! Vy ste jeden veľký hovnocuc a sráč! (Potlesk.)
Paška, Pavol, predseda NR SR (2014-10-15):
(Hlasovanie.) 134 prítomných, 77 za, 57 sa zdržalo. Sme v treťom čítaní. Otváram rozpravu. Nie je o ňu záujem. Vyhlasujem ju za skončenú.
Sulík, Richard, predseda NR SR (2011-09-13):
Pán poslanec Mamojka.
P. Hrušovský, predseda NR SR: (2005-12-15):
(Hlasovanie.) 132 prítomných, 118 za návrh, 4 proti, 9 sa zdržalo, 1 nehlasoval. Návrh sme schválili. Ďakujem pani poslankyni Gabániovej a poprosím teraz pána poslanca Galbavého, aby z poverenia výboru pre vzdelanie, vedu, šport a mládež, kultúru a médiá predložil Národnej rade návrhy hlasovaní k prerokúvanému návrhu poslankýň Muškovej a Podrackej na vydanie zákona, ktorým sa mení a dopĺňa zákon o vysielaní a retransmisii a o zmene zákona o telekomunikáciách, ktorý prerokúvame ako tlač 1386. Pán poslanec, máte slovo.
Blaha, Ľuboš, poslanec NR SR (2022-04-28):
... pár inteligentnejších ľudí si uvedomí, že tu sa nebavíme o Robertovi Ficovi, bavíme sa o budúcnosti demokracie... (Prerušenie vystúpenia predsedajúcim.)
Figeľ, Ján, podpredseda NR SR (2014-05-30):
S ďalšou faktickou Marián Kvasnička.
Danko, Andrej, predseda NR SR (2017-05-11):
Ďakujem. Na vystúpenie pána poslanca, žiadna faktická poznámka. Je prihlásená pani poslankyňa Zemanová. Nie, stráca poradie. Poprosím pani poslankyňu Kaščákovú.
Nemky, Martin, poslanec NR SR (2018-12-07):
Vážený pán predseda, vážené panie poslankyne, vážení páni poslanci, v rozprave k uvedenému návrhu zákona vystúpili dvaja poslanci, pozmeňujúce návrhy podali páni poslanci Radovan Baláž a Ondrej Dostál. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Gašpar, Tibor, poslanec NR SR (2024-02-08):
Ďalej budeme hlasovať o bode 328 druhého pozmeňujúceho návrhu poslanca Galka.
Hort, Milan, podpredseda NR SR (2011-04-01):
Vďaka. Pán poslanec Dostál bol posledný, ktorý vystúpil v rozprave. Vyhlasujem rozpravu za skončenú. V záverečnom slove požiadal o vystúpenie pán navrhovateľ, pán podpredseda vlády Rudolf Chmel. Nech sa páči.
Ďuriš Nicholsonová, Lucia, podpredsedníčka NR SR (2017-04-07):
Napomínam vás poslednýkrát, inak vás vykážem z rokovacej sály, podľa rokovacieho poriadku mám na to právo. (Reakcie z pléna.) Prosím. Prosím vás, vráťte čas pánovi poslancovi Baránikovi. Nech sa páči, pán poslanec.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 132 poslancov, za 88, proti 16, zdržalo sa 23, nehlasovali 5. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru a lehoty na jeho prerokovanie.
Lackovič, Marek, poslanec NR SR (2023-11-23):
190. Ďakujem. Pán poslanec Migaľ, ja žasnem, ale vy ste vo svojej rozprave absolútne a totálne rezignovali na obhajobu vlastného ministra, vy ste nepovedal jediný argument, prečo by mal pán minister ministrom vôbec zostať. Vyzdvihli ste len geniálnu akciu na hraniciach s bojovými dronmi, koňmi, vodnými delami, slonmi, namiesto toho samý ačohentizmus, dokolečka Hamran, Mikulec, Matovič, recenzia na Nemocnicu sv. Michala a predchádzajúce vlády, minulosť. Ja, ja chápem, že je to ťažké, ale to naozaj neviete nájsť ani, ani jeden jediný dôvod, že, jedno jediné pozitívum vášho vlastného ministra Matúša Šutaja Eštoka? Lebo ani jeden, ani, ani jeden jediný ste, ste nepovedali, ministra ste si nijako neobhájili, len ste okydali všetkých ostatných naokolo. Argument, že prečo Šutaj Eštok, sme nepočuli ani jeden jediný. Veľká bieda, pán poslanec, veľká bieda.
Přidal, Alojz, poslanec NR SR (2015-04-23):
Pán minister, hovorili ste úplne od veci. Ja som sa pýtal niečo iné. Ale keď už od veci, prv, než sa vrátim k otázke, chcel by som sa spýtať: za rozhýbanie eurofondov považujete aj výmenu zvodidiel pri diaľnici pri Modranke, keď meníte zvodidlá, ktorým nič nie je? No ale chcel by som sa vrátiť k tej otázke. Pán minister, chcem sa vás spýtať, či poznáte článok zmlúv, ktorý sa dostal do zmlúv so zhotoviteľmi za Jána Figeľa, a kde ste mali možnosť auditu a inšpekcie ľubovoľného aspektu zmluvy. Koľkokrát ste boli vo Váhostave? A ešte doplňujúcu otázku. Pán minister, baví vás ešte vykonávať vašu funkciu? Nezaťažuje vás to? Alebo ešte správnejší výraz použijem, neobťažuje vás to? Je všeobecne známe, že ste za vodou, máte rád život. Baví vás čakať na to, kedy vám premiér vystaví druhú žltú kartu? Nepožiadate ho sám o vystriedanie?
Hrnčiar, Andrej, podpredseda NR SR (2016-06-07):
Ďakujem. Na vystúpenie pani, končím možnosť nahlásiť sa s faktickými poznámkami. Na vystúpenie pani poslankyne sú štyri faktické poznámky. Nech sa páči, pán poslanec Grendel.
Kollár, Boris, predseda NR SR (2023-02-01):
Prosím, prezentujme sa a hlasujme. (Hlasovanie.) Prítomných 133 poslancov, za 107, proti 2, zdržalo sa 23, (nehlasoval 1, pozn. red.). Uvedený návrh sme schválili. Ďakujem pekne. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa Exekučný poriadok (tlač 1107). O slovo sa hlási pán minister. Pán minister Karas, nech sa páči, máte slovo.
Čaplovič, Dušan, poslanec NR SR (2010-10-13):
Ďakujem pekne. Chcel by som upozorniť členov výboru pre vedu, vzdelávanie, mládež a šport, ale aj iných záujemcov zo strany poslancov, že o 12.00 hodine v zasadačke školského výboru č. 33 bude prezentácia projektu pod názvom Desať minút a si in, ktorého cieľom je aktivizovať školopovinnú mládež k pohybu a zdravému spôsobu života. Ďakujem vám veľmi pekne.
Bugár, Béla, podpredseda NR SR (2019-01-31):
Na vystúpenie pána podpredsedu s faktickými poznámkami siedmi. Končím možnosť sa prihlásiť. Pani poslankyňa Vaľová.
Kollár, Boris, poslanec NR SR (2016-04-21):
Ďakujem. Pán Poliačik, my sme v politike noví, ale určite budeme iní ako vy, ako štandardné politické strany. A to je hlavne v tom, že ak sa na niečom dohodneme, tak to aj dodržíme. Ja som na tom grémiu bol spolu s vami. A tam sme sedeli všetci a tam sme sa dohodli na rozdelení postov. Ja som dal slovo, a teda to dodržím. Aj ja a my, celá strana sme slovo dodržali ako už veľakrát predtým. My sme proti fašizmu, sme proti extrémizmu, ale rovnako extrémistické je nedodržiavať dohody, nedodržiavať dané slovo. My budeme iní. My sme iní. A takto sa budeme správať v tej politike, keď raz dáme slovo, ho dodržíme. Ďakujem.
Hladký, Pavol, poslanec NR SR (2011-07-08):
Pán poslanec Ondruš predniesol v zmysle rokovacieho poriadku procedurálny návrh, ak neprejde procedurálny návrh pána poslanca Fica nepokračovať ďalej v rokovaní o tomto bode programu. Prosím, dajte hlasovať o tomto procedurálnom návrhu pána poslanca Ondruša.
I. Farkas, poslanec: (2009-04-23):
Druhým zmyslom je, aby ste paralelne s revíziou príjmov, príjmovej stránky revidovali aj výdavkovú stránku rozpočtu, aby ste začali vlastne šetriť. Pán minister, vaša neochota náhodou nepramení z politických dôvodov z toho, že sa zvolebnieva, že budú čoskoro voľby do Európskeho parlamentu, na jeseň budú voľby do regionálnych samospráv a vy náhodou nemáte záujem predložiť revidovaný štátny rozpočet až po týchto voľbách? Ďakujem pekne.
Pčolinský, Peter, podpredseda NR SR (2023-02-01):
S ďalšou faktickou pán poslanec Potocký.
Fico, Robert, predseda vlády SR (2017-12-06):
... nemáme krajšieho daňového podvodníka ako tento pán v rifliach, ktorý tu stojí v tej košieľke a v tom saku. Ja sa vás nebojím, pán Matovič, ja vám to budem hovoriť do očí od rána do večera. (Reakcia poslanca Matoviča stojaceho pred rečníckym pultom. Prerušenie vystúpenia predsedajúcim.)
Sulík, Richard, predseda NR SR (2010-12-07):
Ďakujem pekne. V rozprave teraz vystúpi pán poslanec Šebej.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 143, za 47, proti 13, zdržalo sa 83 poslancov. Návrh sme neschválili.
Laurenčík, Milan, poslanec NR SR (2019-01-30):
Ďakujem za slovo, pán predseda. V rozprave k tomuto návrhu nevystúpil nikto. Prosím, dajte hlasovať o uznesení, ktoré som predniesol pri predkladaní tohto návrhu.
M. Hort, podpredseda NR SR: (2008-07-02):
(Prestávka.) (Po prestávke.)
M. Dzurinda, predseda vlády SR: (2002-02-13):
Bude tu nepochybne ešte veľmi veľa reči, bude tu, domnievam sa, povedané ešte veľké množstvo demagógie (reakcie z pléna), ale to podstatné, čo chcem povedať, to je skutočnosť, že bude tu základný zápas o to, či Vladimír Mečiar a jeho privatizéri získajú väčšinu a podarí sa im povaliť vládu. Vážené panie poslankyne, vážení páni poslanci, toľko k stanovisku vlády, toľko ešte môj osobný pohľad k tomu, čo pán poslanec Kozlík uviedol ústne. Na samý záver vám chcem však oznámiť aj svoj politický postoj, svoje politické rozhodnutie k tomuto aktuálnemu prípadu. Chcem tak urobiť veľmi úprimne, veľmi pokojne iba preto, aby ste toto moje rozhodnutie poznali, lebo to považujem za správne. Ako poslanec Národnej rady Slovenskej republiky vlastne od roku 1992 veľmi dobre viem, že poslanec sa rozhoduje najmä svojím svedomím, zohľadňuje aj odporúčanie svojej politickej strany, ale, samozrejme, rozhoduje sa aj na základe potrebnej sumy informácií. A práve túto sumu informácií vám chcem doplniť a oznámiť vám, že som sa rozhodol, v prípade, že Národná rada Slovenskej republiky vysloví vicepriemiérovi Miklošovi nedôveru, že sám podám demisiu z funkcie predsedu vlády Slovenskej republiky. (Reakcie z pléna a potlesk.) Toto svoje rozhodnutie opieram o základné principiálne politické postoje, alebo ak chcete, poučky v každej parlamentnej demokracii. Poviem to veľmi jednoducho. Nikto z normálnej vlády nemôže byť odvolaný na základe návrhu opozície. Toto je základná poučka, a pritom vám chcem povedať, že vôbec nejde o konkrétnu osobu, že vôbec nejde o podpredsedu vlády Ivana Mikloša. Opakujem to ešte raz, ak sú problémy vo vládnej koalícii, vládna koalícia má a musí mať silu si tieto problémy riešiť. Neprichádza v normálnej, štandardnej vláde do úvahy, aby opozícia robila vo vládnej koalícii poriadky. A ešte raz podčiarkujem, vôbec to nespájajte s konkrétnou osobou. Nejde o osobu, v konečnom dôsledku nejde o pána vicepremiéra Ivana Mikloša, ktorého prácu si veľmi vážim, ale ide o princíp. Ide o základný demokratický princíp, o základný predpoklad fungovania vzťahov medzi vládnou koalíciou a opozíciou. Aby som vám túto sumu informácií ešte skompletizoval, chcem vám oznámiť, že nikto z vládnej koalície dosiaľ nepožiadal o odchod pána vicepremiéra Ivana Mikloša z funkcie. (Reakcia z pléna.) Ak sa kedykoľvek a kdekoľvek – a zasadáme každé dva týždne, vládna koalícia – objaví požiadavka na prehodnotenie toho alebo onoho člena vlády, budeme sa s touto požiadavkou veľmi úprimne a veľmi seriózne zaoberať. Chcem teda zvýrazniť skutočnosť, že často mi hovoria, že som mužom kompromisov... (Smiech v sále.) ...že podlieham raz jednej alebo druhej strane, ale rovnako si myslím, za vyše tri roky ste mohli poznať, že vždy v prvom rade mi išlo o princíp, o správanie principiálne. Veľmi si želám, panie poslankyne, páni poslanci, aby súčasná vládna koalícia mohla dokončiť volebné obdobie. Ale ešte viac si želám, aby Slovensko aj naďalej prechádzalo stabilným, pokojným vývojom. Preto vás chcem poprosiť o podporu pre vicepremiéra vlády Slovenskej republiky pre ekonomiku pána Ivana Mikloša. Ďakujem veľmi pekne.
Blanár, Juraj, podpredseda NR SR (2023-06-16):
Pán poslanec Svrček, môžete reagovať na faktické poznámky.
Kadúc, Miroslav, poslanec NR SR (2013-09-17):
Ďakujem. Ja by som chcel opäť oceniť vystúpenie pána Štefanca, že bolo vecné, že v takejto pokročilej hodine že povedal niekoľko dobrých argumentov. Nebolo to iba o čítaní, ale naozaj o tom, že tej problematike zrejme rozumie. A dovolím si tak pri takejto komornej atmosfére aj, aj poďakovať čašníkovi Jankovi zo salóniku, ktorý stále, stále je čulý, viac-menej, od siedmej hodiny tu je a predpokladám, že naplní dvadsaťštvorku, čo je teda úctyhodné, takže ho týmto pozdravujem.
Blaha, Ľuboš, poslanec NR SR (2014-11-09):
Mne je vás strašne ľúto. Vy ste taký strašne smiešnučký, že mi je vás strašne ľúto.
Žiga, Peter, podpredseda NR SR (2024-09-26):
Poslanec Viskupič.
Bernaťák, Tibor, poslanec NR SR (2016-09-07):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, že výbory, ako aj gestorský výbor prerokujú návrh zákona do 32 dní od jeho prerokovania v prvom čítaní.
Zmajkovičová, Renáta, podpredsedníčka NR SR (2012-10-23):
S reakciou pani podpredsedníčka. Nech sa páči.
Paška, Pavol, predseda NR SR (2014-11-10):
Tri faktické poznámky. Končím možnosť sa prihlásiť. Pán poslanec Bublavý.
P. Pavlis, poslanec: (2007-12-07):
Zámerom predloženého pozmeňujúceho návrhu je dosiahnuť úspory finančných prostriedkov štátu pri skladovaní, obstarávaní a pri likvidácii štátnych hmotných rezerv. Tieto ušetrené finančné prostriedky sa dajú využiť pri zabezpečovaní materiálov, ktoré skladuje vo svojich zásobách správa rezerv a sú potrebné pri riešení havarijných situácií, ako sú napríklad pri hasení lesných požiarov alebo pri povodniach. Trhová ekonomika umožnila príchod firiem, ktoré vyrábajú a skladajú také položky materiálov, ktoré boli v minulosti na základe ich nedostupnosti na trhu skladované v štátnych hmotných rezervách pre použitie v prípade vzniku krízovej situácie. Ide o minerálne vody, ide o toaletný papier, plastové príbory a ďalšie hygienické potreby. Mnohé z týchto materiálov majú krátku životnosť. Vzhľadom na ich súčasnú dostupnosť na trhu sa javí za hospodárnejšie s výrobcami alebo predajcami niektorých týchto položiek súčasných zásob štátnych hmotných rezerv uzavrieť zmluvu o budúcej zmluve na dodávky pre štátne hmotné rezervy až v prípade vzniku mimoriadnej situácie alebo vzniku krízovej situácie. Tým sa dosiahne vyššia hospodárnosť správy rezerv, pretože právnická alebo fyzická osoba v rámci svojej výrobnej alebo obchodnej činnosti dokáže zabezpečiť promptne kontinuálnu dodávku tejto položky. V správe rezerv tak nevzniknú straty s likvidáciou a uskladnením nepoužívateľných zásob a na základe zmluvy právnická osoba alebo fyzická osoba dodá dohodnutú položku v požadovanom množstve a kvalite na určené miesto. Záverom by som chcel len upozorniť na to, že predkladaným návrhom nie je vôbec dotknutá povinnosť štátu, a tým i správy rezerv zabezpečovať v zmysle zákona č. 170/2001 Z. z. o núdzových zásobách ropy a ropných produktov a riešení stavu ropnej núdze vlastniť a skladovať ropu a ropné produkty. Ďalej predkladaným návrhom nie je vôbec dotknutá povinnosť štátu, a tým aj správy rezerv zabezpečovať potravinovú bezpečnosť a netýka sa materiálov, ktorých správa rezerv vlastní a skladuje pre zaistenie vojenskej bezpečnosti štátu. Verím, že v záujme úspory finančných prostriedkov túto novelu podporíte. Ďakujem za slovo.
P. Hrušovský, predseda NR SR: (2004-05-25):
V rokovaní budeme pokračovať v prerušenej rozprave o vládnom návrhu zákona o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (tlač 640). Poprosím pána ministra Zajaca, pána poslanca Milana Gaľu, aby zaujali miesto pre navrhovateľov a spravodajcov, a pána poslanca Soboňu, aby ako posledný prihlásený do rozpravy vystúpil so svojím návrhom, respektíve názorom k prerokúvanému vládnemu návrhu zákona. Nech sa páči, pán poslanec Soboňa.
Sloboda, Radovan, poslanec NR SR (2020-06-03):
Ďakujem za slovo, pán predsedajúci. Ja len kolegom, ešte ste sa pýtali na konkrétne ustanovenie zákona, tak si pozrite, prosím vás, § 68 zákona o športe. Ďakujem.
V. Veteška, podpredseda NR SR: (2005-01-20):
Budeme pokračovať v rokovaní Národnej rady. Prosím ctené poslankyne a poslancov o vyjadrenie spoločného súhlasu na to, aby sme mohli preložiť jeden bod programu a je to návrh na vymenovanie viceguvernéra Národnej banky Slovenska. Pán podpredseda vlády Mikloš ma požiadal, vzhľadom na to, že zajtra cestuje, aby tak mohol urobiť teraz, keď je prítomný aj spolu so spravodajcom pánom Minárikom. Je všeobecný súhlas na to? (Súhlasná reakcia pléna.) Ďakujem pekne. Pán podpredseda vlády, máte slovo, nech sa páči. (Rokovanie o návrhu na vymenovanie viceguvernéra Národnej banky Slovenska , tlač 988.)